Yohanân ényɔ́ mwomo. Elzavad ényɔ́ ebulú, 14Yirmeyahu ényɔ̄ awômo, Makbanái ényɔ́ awômo ai m̀bɔ́g. 15Ḿbɔ̄ hḿ bālá, á bɔ́n bə́ Gad, bədzóē yā ǹsámbá bítá, ényɔ̄ á ngābə́ ngul abɔ́d ábuí a ngábə́ bələ́ ngul á táŋ ǹtɛd, ényɔ́ a ngábə́ ngul abuí a ngábə́ á táŋ bod tóyína. 16Ḿbɔ̄ bə́ ngádaŋ Yórdan á ngɔn ósú, ábōg ā kúlugu ndón á mīńtság míé mísə a túligi bod bə́sə mim̀bíl á mīḿbígílí, ḿfág yā ńtōlē dzób ai nyímbī mə́ dzób. 17Bɔ́n bə́ Bényamín ai ébá bə́ Yúda bə́ ngázu kɔ́b Dávid âsoé. 18Ńdɔ a ngákə tóban ai bɔ́, nyé ai bɔ́ nâ: “Ngə́ mī sɔ́ ábə mā ású mvɔ̄í nə́ mǐ vɔ́li ma, ǹnə́m wama wayi lad ai mínā təge tigibi; hədá ngə́ ású yə̄ nâ mǐ dug ma ású ḿfí míńzízíŋ myámā ńgɔ mǐ sɔ́, Zambá bətará a yénə̄ dɔ̄, á tsîg fə ǹtól !” 19Ńdɔ̄ ǹsísīm ó ngákwí ábə Amasái, ǹdzóe bəməwóm mə́lɛ́, nyé nâ: “Bí nə̄ éḿbōe ǎ Dávid, á ngām dzoe, ǎ mɔ́n Yesé ! Mvɔí, mvɔí é bɔ̄ɔ̄g ai wa, mvɔ́í é bɔ̄ɔ̄g ényɔ̄ ā ka wa ! Amú Zambá woe énye ǎ ka wa !” Ńdɔ̄ Dávid a ngánɔŋ bɔ́ a fudí bɔ̄ á táŋ bədzóé yā ńkunda. 20Ńdɔ bod bə́ Manasé bə́ ngázu báman ai Dávid éyɔŋ a ngásɔ́ ai Filísta nə́ bâzu lúman ai Sául, hədá bod bə́tē bá ndzí kig bɔ́ ka, amú ǹnyie anə́ bə́ ngákə̄ êsɔ̌g, ńdɔ bitɔŋ míńtómbǎ mí Fīlísta mí ngásoe Dávid, bɔ́ nâ: “Á mīńló myáán á yōb ńgɔ ǎ yi dúgan lad ai ǹtí wōē Sául !” 21Éyɔŋ Dávid ǎ kələ á Siklag, ńdɔ bod bə́ Manasé bə́ báman ai nyé: Adna, Yosavad, Yediael, Mikael, Yozavad, Elihu ai Siletái, bədzóe bakúda ábə Manasé. 22Ḿbɔ̄ bə́ ngábə́ vɔ́ligi Dávid ai ńkunda wóé, amú bɔ́ bə́sə̄ bə́ ngábə́ mīńkángā mí bod, ńdɔ̄ bə́ ngábɔ bədzóē á ńkunda bítá.